Source: https://www.elektronickyadvokat.sk/sluzby/pracovne-pravo
Timestamp: 2019-10-16 14:53:16+00:00
Document Index: 14106699

Matched Legal Cases: ['§81', '§100', '§152', '§118', '§136', '§141', 'súd ']

Pracovné právo - Elektronický advokát Igor Chovan.
V oblasti pracovného práva Vám ponúkame komplexné právne služby.
Poznáte vôbec svoje práva a povinnosti? Aké práva a povinnosti má zamestnanec a aké zamestnávateľ? To sú všetko dôležité veci, s ktorými Vám môžeme pomôcť.
S čím konkrétne Vám vieme pomôcť v oblasti pracovného práva:
Pracovné právne poradenstvo pre zamestnancov a aj pre zamestnávateľov.
Právne zastupovanie v konaní ohľadom náhrady mzdy.
Vypracovanie korektných jednostranných a dvojstranných právnych úkonov ohľadom vzniku alebo zániku pracovného pomeru. Ide o tieto právne dokumenty: pracovná zmluva, dohoda o pracovnej činnosti, dohoda o vykonaní práce, skončenie pracovného pomeru výpoveďou a dohodou, okamžité ukončenie pracovného pomeru, ukončenie pracovného pomeru v skúšobnej dobe a ďalšie.
Právne zastupovanie v súvislosti s pracovnoprávnymi spormi pred súdom – napríklad v súvislosti s neplatným skončením pracovného pomeru.
Právne zastupovanie v konaniach pred inšpektorátmi práce.
Právne zastupovanie v konaní ohľadom pracovnoprávnych sporov v súvislosti so zodpovednosťou za škodu, chorobách z povolania alebo pri pracovných úrazoch.
Právne poradenstvo ohľadom sociálneho zabezpečenia a zdravotného poistenia.
Právne služby a poradenstvo pri získavaní povolení a víz pre zamestnancov cudzincov.
Revízia pracovného poriadku a ďalších vnútorných smerníc, ktoré upravujú práva a povinnosti zamestnancov.
Znalosť našich práv v oblasti pracovného práva.
Často sa stáva, že ľudia vôbec nepoznajú svoje práva. Alebo naopak, oháňajú sa najrôznejšími právami a pritom zabúdajú na svoje povinnosti.
Ľudia sa nielen v socializme ale postupne aj vplyvom odborov a rôznymi extrémnymi postojmi, nevedomosťou či závisťou naučili vnímať zamestnávateľov ako zlo, podvodníkov a vykorisťovateľov.
Neraz sú zamestnávatelia vnímaní ako utlačovatelia, ktorí zneužívajú svojich zamestnancov. To je samozrejme možné a bohužiaľ sa to aj neraz deje.
No často tomu tak vôbec nie je – skôr zamestnanci nepoznajú poriadne svoje povinnosti a majú následne pocit bezprávia a len hľadajú cestičky ako svojim zamestnávateľom uškodiť.
Býva to spôsobené aj tým, že „pravidlá hry“ určuje zamestnávateľ a zamestnanec má pocit, že mu neostáva nič iné, iba ich prijať – aj keď tieto pravidlá často ani nepozná a ani sa o ne nezaujíma.
Neraz pomáha komunikácia.
Zároveň je častým kameňom úrazu komunikácia. Nenaučili sme sa komunikovať jasne, otvorene a úprimne a potom vznikajú najrôznejšie domnienky, predsudky, nepochopenie a nedorozumenia.
Napríklad ak má zamestnanec na niečo právo, zamestnávateľ však o tom nevie, no nerozprávajú sa o tom – namiesto toho vytvárajú domnienky, ohováranie a zbytočne vzniká napätie. Je pravda, že problémom môže byť takisto aj neochota vypočuť druhého, hľadať konštruktívne riešenia a podobne.
Nemali by sme zabúdať, že sme ľudia. Nielen my. Ale aj tá bytosť na opačnej strane, s ktorou jednáme. Skutočne je väčšina „neprávostí“ spôsobená len ľudskou nevedomosťou a nie zámerným úmyslom.
Je dôležité poznať nielen práva ale takisto aj naše povinnosti.
Znalosť našich práv a povinností nám môže veľakrát nielen pomôcť, ale aj ušetriť nás od najrôznejších problémov. Preto je pre každého z nás pomerne výhodné ovládať svoje práva a povinnosti.
Aké máme práva a povinnosti v pracovnoprávnych vzťahoch?
Práva a povinnosti zamestnanca.
Každý zamestnanec má nielen svoje práva ale aj povinnosti. Vznikajú po podpísaní pracovnej zmluvy a fyzickom nástupe do zamestnania – podľa dohodnutých podmienok.
Tieto práva a povinnosti upravuje vždy všeobecne aktuálna verzia zákonníka práce. Treba však brať do úvahy aj interné pracovné poriadky zamestnávateľa – tie sa môžu líšiť.
Ak má zamestnávateľ vypracovaný vlastný vnútorný pracovný poriadok, je jeho povinnosťou oboznámiť s týmto pracovným poriadkom každého novoprijatého zamestnanca. Zároveň musí byť tento pracovný poriadok voľne prístupný pre každého zamestnanca. Kedykoľvek a voľne.
Povinnosti zamestnanca.
Pozrime sa na základné povinnosti každého zamestnanca. Podľa §81 zákonníka práce je zamestnanec povinný najmä:
Zodpovedne a poriadne pracovať, plniť pokyny nadriadených vydané v súlade s právnymi predpismi; nadriadeným je aj predstavený podľa osobitného predpisu.
Byť na pracovisku na začiatku pracovného času, využívať pracovný čas na prácu a odchádzať z neho až po skončení pracovného času.
Dodržiavať právne predpisy a ostatné predpisy vzťahujúce sa na prácu ním vykonávanú, ak bol nimi riadne oboznámený.
V období, v ktorom má podľa osobitného predpisu nárok na náhradu príjmu pri dočasnej pracovnej neschopnosti, dodržiavať liečebný režim určený ošetrujúcim lekárom.
Práva zamestnanca.
Ľudí však pochopiteľne väčšinou zaujímajú viac ich práva ako povinnosti. A práve tým vzniká podstatná časť zbytočných nedorozumení – každý dokáže brať. Dôležité je však aj dávať. Platí to pre obe strany – zamestnancov aj zamestnávateľov.
Ako sme už spomínali, najdôležitejšie je nezabúdať na ľudskosť. Ak budeme brať naše práva s perfekcionalistickou doslovnou precíznosťou, nemôžeme sa čudovať, ak s zamotáme do zbytočných „žabo-myších vojen“, kde sa budeme navzájom absurdne chytať za slovíčka a pointa nám pritom unikne.
Pozrime sa teda na základné práva zamestnanca:
Nárok na dovolenku (Podľa §100 zákonníka práce):
Nárok na materskú dovolenku:
Nárok na jedno teplé jedlo (Podľa §152 zákonníka práce):
Nárok na mzdu za vykonanú prácu (Podľa §118 zákonníka práce):
Nárok na náhrady za neodpracované dni (Podľa §136 až §141 zákonníka práce):
Nárok na voľno pri vybavovaní občianskych povinností:
Pozor na chronickú nespokojnosť.
Zamestnanci sa často cítia ukrivdení – veľakrát to tak aj skutočne môže byť. No často je to aj chronická nespokojnosť, pocit bezmocnosti a následné nekonečné sťažovanie a domáhanie sa vlastných práv. Bez prejavenia záujmu o svoje povinnosti.
Pritom aj z praxe pracovnoprávnych sporov na súde vyplýva, že súd skutočne posudzuje takéto spory prednostne s ohľadom na zamestnanca – zamestnanec býva viac v práve zvýhodňovaný a neraz to zneužíva.
Dôležitosť čeliť problémom a riešiť ich okamžite.
Najhoršie situácie vznikajú nenápadne a trochu nevinne. Napríklad, ak sa firma zacyklí v bludnom kruhu, že postupne viac mesiacov nemá na výplaty, nevypláca ich a zamestnanci naďalej vo firme zotrvávajú, aby nerobili posledné mesiace zadarmo. A tak sa mesiace môžu natiahnuť aj na pol roka či viac.
Podrobnosti: Napísal: ElektronickyAdvokat.sk	 Uverejnené: 16. júl 2019	 Návštevy: 161
Hľadám právnu POMOC
Využite služby skúseného advokáta a odborníka na nájdenie najideálnejších riešení.
Objednať právnu pomoc
„Keď sa pominie spravodlivosť, nebude mať už pre ľudí cenu žiť na zemi.“ (740) (Citáty) 2019-07-22 13:59:42
„Nespravodlivosť v jednej časti zemegule ohrozí spravodlivosť aj celému svetu.“ (747) (Citáty) 2019-07-22 14:02:25